Museum Sontg Hippolytus a Veulden
Il museum local dal vitg sulegliv da Veulden

Purtret
Da scrittiras istoricas fin ad iseglia agricula preschenta il Museum Sontg Hippolytus aspects da la vita da pli baud en il vitg sulegliv da Veulden. Da vesair èn er truvaglias, sco per exempel ina tastga da scola or da lain.

L'exposiziun che vegn preschentada en ina veglia chasa purila ha main la finamira da documentar detagliadamain l'istorgia dal vitg, che quella d'intermediar las circumstanzas da la vita d'ina giada. Cun agid d'objects che servivan a l'elavuraziun da chonv, da graun e da tgirom ubain a la producziun da chaschiel declera il fundatur dal museum Plasch Barandun persunalmain il mintgadi d'antruras a Veulden. La collecziun è vegnida cumpilada per gronda part tras ils differents possessurs da las chasas da Veulden.

Il museum organisescha regularmain exposiziuns spezialas, per exempel davart ils nums dals lieus e da la cultira da Veulden.  Purschidas vegnan er visitas guidadas dal vitg.